
DIRECŢIA URBANISM

SERVICIUL PLANIFICARE URBANĂ

Nr. U22007-001709/11.04.2007
REFERAT
privind aprobarea Planului Urbanistic de Detaliu „Imobil de locuinţe colective cu servicii P+5E+Penthouse” str. Baritiu nr. 40 si str. Garii nr. 10, Timişoara
Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara, aprobat prin HCL nr. 157/2002 şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U22007-001709/23.03.2007 prin care se solicită avizarea din punct de vedere urbanistic a Planului Urbanistic de Detaliu „Imobil de locuinţe colective cu servicii P+5E+Penthouse” str. Baritiu nr. 40 si str. Garii nr. 10, Timişoara

Având în vedere cerinţele Certificatului de Urbanism nr. 5274/07.09.2006;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu „Imobil de locuinţe colective cu servicii P+5E+Penthouse” str. Baritiu nr. 40 si str. Garii nr. 10, Timişoara;
Terenul studiat în cadrul PUD este situat, în partea de vest a municipiului Timişoara, în intravilanul municipiului Timişoara, în imediata apropiere a Gării de nord. Zona face parte din U.T.R. nr. 3, având destinaţia de zonă pentru depozitare, prestări servicii aflată în imediata vecinătate a unei zone rezidenţiale.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Documentaţia a fost iniţiată la cererea beneficiarului S.C. Barigara S.R.L. şi elaborată de S.C. Atelier Caad S.R.L., conform proiect nr. 07/2006;

Parcela studiată este înscrisă în CF nr. 37954 Timişoara, nr. cadastral 17497/1, în suprafaţă de 6100 mp, proprietatea firmei S.C. Barigara S.R.L.
Prin prezenta documentaţie se propune sistematizarea zonei studiate şi realizarea unui ansamblu de locuinţe colective în regim de condominiu, cu spaţii destinate serviciilor la parter şi locuinţe la etajele superioare, în regim de P+5E+Penthouse. Numărul total de apartamente preconizate a se realiza este de 120.
Limitele zonei studiate sunt: Str. Bariţiu la sud-vest, liniile de cale ferată la nord, parcele private spre sud şi est. Construcţiile existente pe teren, ce adăpostesc spaţii de depozitare în regim de P+3E, se vor demola în baza unei autorizaţii de desfiinţare.
Din punct de vedere urbanistic nu există un caracter unitar al zonei, regimul de înălţime fiind de la P până la P+3E.

Ansamblu propus este situat într-o zonă deservită rutier de strada Bariţiu şi de strada Gării, ambele cu profile transevrsale mari – 38m, respectiv 20m. Accesul auto pe parcelă se va realiza din strada Bariţiu cât şi din strada Gării. Pentru deservirea rutieră a viitoarelor locuinţe, se propune realizarea unei străzi cu caracter local. Accesele pietonale se vor realiza de pe str. Bariţiu şi str. Gării atât pentru spaţiile de servicii cât şi pentru locuinţele colective de la etajele superioare.
Locurile de parcare necesare funcţiunii sunt propuse a se amenaja atât în subsol cât şi la nivelul terenului. Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.

Indicii de construibilitate propuşi sunt:
POT maxim = 40 %

CUT maxim = 2,6
Regim maxim de înălţime = P+5E+Penthouse
Având în vedere regimul de înălţime propus, clădirile vor fi prevăzute şi dotate cu lift pentru accesul persoanelor, în conformitate cu normativele în vigoare. 
Amplasarea clădirii pe parcelă se va face cu respectarea aliniamentului existent în zonă, precum şi a limitelor faţă de proprietăşile vecine, în conformitate cu Regulamentul General de Urbanism şi cu Regulamentul Local de Urbanism aferent PUG-ului.
Se vor respecta toate prevederile din cadrul avizelor furnizorilor de utilităţi şi ale organismelor abilitate. Reţelele edilitare se vor realiza prin racordarea la sistemele centralizate ale localităţii, conform avizelor anexate la dosar, pe cheltuiala beneficiarilor documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Plan Urbanistic de Detaliu „Imobil de locuinţe colective cu servicii P+5E+Penthouse” str. Bariţiu nr. 40 şi str. Garii nr. 10, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

